**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  24 – 3 – 2021

 **ΑΜΑΡΟΥΣΙΟΥ Αρ. Πρ.:** 481

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Φ. Καββαδία 6932628101**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**Προς: Τα Μέλη του Συλλόγου μας**

**Κοινοποίηση: Διεύθυνση Π. Ε. Β΄ Αθήνας, Δ.Ο.Ε., Συλλόγους Εκπ/κών Π. Ε. της χώρας.**

**Θέμα: « Συμμετέχουμε στην κινητοποίηση της Π.Ο.Ε.ΔΗ.Ν. την Τρίτη 30 – 3 – 2021 στις 12:00 στο νοσοκομείο Άγιος Σάββας ενάντια στην άδικη απόλυση του γιατρού – συνδικαλιστή Κ. Καταραχιά».**

Το Δ. Σ. του Συλλόγου Εκπ/κών Π. Ε. Αμαρουσίου καλεί τα μέλη του να συμμετάσχουν στην κινητοποίηση που οργανώνεται από την Π.Ο.Ε.ΔΗ.Ν. την Τρίτη 30 – 3 – 2021 στις 12:00 στο νοσοκομείο «Άγιος Σάββας» ενάντια στην εκδικητική και άδικη απόλυση του γιατρού – συνδικαλιστή του ομώνυμου νοσοκομείου Κ. Καταραχιά. Καλούμε την κυβέρνηση και το Υπουργείο Υγείας να ανακαλέσουν άμεσα την κατάπτυστη αυτή απόφαση με την οποία επιχειρούν να πλήξουν το συνδικαλιστικό κίνημα των εργαζόμενων και να επιφέρουν ένα ακόμα χτύπημα στο Ε.Σ.Υ. και στα Δημόσια Νοσοκομεία στερώντας τα από τις υπηρεσίες ενός γιατρού, όταν το υγειονομικό προσωπικό της χώρας παλεύει κάτω από τις πιο δύσκολες συνθήκες να ανταπεξέλθει αβοήθητο από την κυβέρνηση στην φονικότερη πανδημία των τελευταίων 100 χρόνων.

**ΚΑΤΩ ΤΑ ΧΕΡΙΑ ΑΠΟ ΤΑ ΔΗΜΟΣΙΑ ΝΟΣΟΚΟΜΕΙΑ – ΚΑΤΩ ΤΑ ΧΕΡΙΑ ΑΠΟ ΤΟΥΣ ΓΙΑΤΡΟΥΣ ΤΩΝ ΔΗΜΟΣΙΩΝ ΝΟΣΟΚΟΜΕΙΩΝ ΠΟΥ ΠΑΛΕΥΟΥΝ ΚΑΙ ΔΙΕΚΔΙΚΟΥΝ ΔΗΜΟΣΙΑ – ΔΩΡΕΑΝ ΥΓΕΙΑ ΓΙΑ ΟΛΟ ΤΟ ΛΑΟ – ΚΑΤΩ ΤΑ ΧΕΡΙΑ ΑΠΟ ΤΟΝ Κ. ΚΑΤΑΡΑΧΙΑ**

**Προσυγκέντρωση 12:00 το μεσημέρι στο Νοσοκομείο «ΑΓΙΟΣ ΣΑΒΒΑΣ». Συγκέντρωση 13:00 στο Υπουργείο Υγείας**

Για τη διευκόλυνση της συμμετοχής των συναδέλφων – μελών του σωματείου μας στην κινητοποίηση προκηρύσσουμε τετράωρη διευκολυντική στάση εργασίας από 12:00 έως 16:00 για τους συναδέλφους των ειδικών σχολείων και για τους συναδέλφους που μεταξύ 14:10 έως 16:00 έχουν σύγχρονη εξ αποστάσεως «εκπαίδευση». Η παρούσα αποτελεί ειδοποίηση και για την Διεύθυνση Π. Ε. Β΄ Αθήνας.

